open-index/open-wikipedia-markdown huggingface dataset:
Fotogrametrija

**Fotogrametrija** i daljinska istraživanja su vještina, nauka i tehnologija dobijanja pouzdanih kvantitativnih informacija o fizičkim objektima na Zemlji i okoline, procesom zabilježavanja, mjerenja, analiziranja i interpretacije fotografskih snimaka i scena elektromagnetnog zračenja dobivenih senzorskim sistemima.

Iako se izum metode pripisuje Aiméu Laussedatu, termin "fotogrametrija" skovao je njemački arhitekta , koji se pojavio u njegovom članku "Die Photometrographie" iz 1867. godine.
mini|Fotogrametrija sjedišta Fazenda do Pinhal, São Carlos-SP, Brazil
[mini|Zračna fotografija s male nadmorske visine za upotrebu u fotogrametriji. Lokacija: [Three Arch Bay, Laguna Beach, Kalifornija.]]

## Također pogledajte 
* Računarski vid
* GIS

## Reference 
## Vanjski linkovi 
* International Society for Photogrammetry and Remote Sensing

Kategorija:Tehnologija
Kategorija:Geodezija
Proton (čvor)

**Proton** može značiti:

* Proton, subatomska, nukleonska pozitivna čestica
* Proton (raketa), raketa
* Proton (satelit), Sovjetski umjetni satelit
* Proton (tvornica), malezijska tvornica automobila
Svjetsko prvenstvo u košarci 1994.

**Svjetsko prvenstvo u košarci 1994** je međunarodno košarkaško takmičenje održano u Kanadi od 4 do 14 augusta 1994. Prvenstvo je održano u SkyDomeu i Maple Leaf Gardensu u Torontu, kao i u Copps Coliseumu u Hamiltonu. Domaćinstvo je prvobitno dodijeljeno Beogradu, Jugoslavija, ali nakon što su Ujedinjene nacije nametnule trgovinski embargo na balkansku zemlju, Toronto je uskočio kao zamjena za domaćina 1992.

Prvenstvo su osvojile Sjedinjene Američke Države – *Dream Team II*, koji je pobjedio Rusiju rezultatom 137–91 u finalu. Sjedinjene Države seu završile takmičenje sa perfektnim rezultatom 8–0 (8 pobjeda i 0 poraza). Bronzanu medalju je osvojila Hrvatska koja je pobjedila Grčku rezultatom 78–60 u utakmici za 3. mjesto. 
## Dvorane
Za prvenstvo su korištene tri dvorane:

## Učesnici prvenstva
Na prvenstvu su učestvovale sljedeće nacije:

;FIBA Afrika (2)
*
*
;FIBA Azija (2)
*
*

;FIBA Amerika (4+2)
*
*
*&nbsp;(Domaćin)
*
*
*&nbsp;(Olimpijski prvaci)
;FIBA Okeanija (1)
*

;FIBA Evropa (5)
*
*
*
*
*

 &nbsp;se povuka sa prvenstva, a &nbsp;ih je zamijenila.

## Preliminarna runda
Dvije najbolje ekipe iz svake gupe ostaju u utrci za medalje.

### Grupa A
|}

### Grupa B
|}

### Grupa C
|}

### Grupa D
|}

## Druga runda
Dvoje njaboljih iz grupa I i II prolaze u završnicu.

### Grupa I
|}

### Grupa II
|}

### Grupa III
|}

### Grupa IV
|}

## Razigravanje od 13. do 15. mjesta
### Polufinale
### Doigravanje za 15. mjesto
### Doigravanje za 13. mjesto
## Razigravanje od 9. do 12. mjesta
### Polufinale
### Doigravanje za 11. mjesto
### Doigravanje za 9. mjesto
## Razigravanje od 5. do 8. mjesta
### Polufinale
### Doigravanje za 7. mjesto
### Doigravanje za 5. mjesto
## Završnica
### Polufinale
### Doigravanje za 3. mjesto
### Finale
## Nagrade
### Najbolja ekipa prvenstva
* Sergei Bazarevich
* Reggie Miller
* Shawn Kemp
* Dino Rađa
* Shaquille O'Neal

## Najbolji strijelci (ppu)
#  Andrew Gaze 23.8
#  Dino Rađa 22.3
#  Oscar Schmidt 19.4
#  Arijan Komazec 19.3
#  Hur Jae 19.3
#  Moon Kyung-Eun 19
#  Richard Matienzo 18.8
#  Shaquille O'Neal 18
#  Marcelo Nicola 17.7
#  Reggie Miller 17.1

## Konačni poredak
## Reference
## Vanjski linkovi
*1994 FIBA World Championship

1994
*
Kategorija:Košarka u Kanadi
Kategorija:1994. u Kanadi
Kategorija:1994. u košarci
Kategorija:Sportska takmičenja u Kanadi
Hodr

a, slika iz islandskog manuskripta iz 18. vijeka]]

**Hodr** (staronordijski Höðr)  se zove slijepi bog iz nordijske mitologije. Iz roda je Asa jer je sin Odinov. Majka mu je božica Frigg. Nenamjerno je usmrtio svog brata Baldra, najljepšeg i najdražeg među bogovima.

Sve su stvari, i žive i nežive, obećale Frigg da neće naškoditi Baldru. Nije to učinila jedino imela jer ju je Frigg smatrala suviše mladom i bezopasnom da bi od nje tražila zakletvu. Tako su bogovi običavali provoditi vrijeme gađajući Baldra što ih je silno zabavljalo budući da je ovaj bio neranjiv. Hodr nije učestvovao u takvim igrama jer je bio slijep. Priđe mu jednog dana Loki i ponudi mu se da mu pomogne da i on pogodi brata. Dadne mu u ruke strjelicu od imele (za koju je saznao da se nije zaklela) i pomogne mu da je odapne u pravom smjeru. Baldr, pogođen, odmah umre.

Snorri Sturluson u Proznoj eddi ne govori što se dogodilo Hodru. Ipak, govoreći o propasti bogova, Ragnaroku, kaže da će se preživjelima Magniju, Modiju, Vidaru i Valiju iz Hela, zemlje mrtvih, pridružiti i Baldr i Hodr. Što će reći da je Hodr na neki način usmrćen.

Drugi izvori govore na je Odin s divicom Rind začeo sina Vidara. Neki kažu da je Odin silovao Rind. Vidar je odrastao za jedan dan i usmrtio Hodra.

Saxo Grammaticus bilježi nešto drugo: prema njemu su braća Hodr i Baldr takmaci za ruku Nanne. Na kraju Hodr usmrti zlog brata Balra.

Kategorija:Nordijska mitologija
Kvasir

**Kvasir** je bog u Nordijskoj mitologiji. On je stvoren od pljuvačke svih bogovi i tako je postao najmudriji od svih Vanira ali ga Fjalar i Galar, dva brata patuljka, brzo ubivaju u svojoj pećini. Pomješali su njegovu krv sa medom i sačuvali je; krv se pretvorila u magičnu medovinu koja inspiriše pjesnike. Kasnije su ubili Gillingira i njegovu ženu.

Div Suttungur, ljut zbog ubistva njegovog oca Gillingira i njegove majke, nosi patuljke na more i stavlja ih na greben kojeg će potopiti visoka plima. Patuljci mole Suttungura da ih poštedi, nudeći mu dragocjenu medovinu koju su dobili. Suttungur nosi medovinu svome domu i sakriva je na mjesto zvano Hnitbjorg, i stavlja svoju kćerku Gunnold da ga čuva.

Odin jednog dana napušta svoj dom i putuje na određeno mjesto je gdje devet robova prenosil slamu. Pitao ih je da li bi željeli da im naoštri kose i svi su se složili. Odin je onda izvadio belegiju i dobro im naoštrio kose. Toliko su bili zadivljeni kako im kose sada dobro kose da su odma h pitali Odina da im je proda belegiju. Odin je rekao da bi je prodao samo po velikoj cijeni, ali oni su i dalje nastavili. On je bacao belegiju u zrak i robovi su skakali za njom sa tolikom željom da su jedni druge izboli kosama.

Odin je tada tražio prenočište kod gospodara mrtvih robova Baugija, koji je bio Suttungurov brat. Baugi je očajavao zbog mrtvih robova. Odin je slagao da se zove Bolverker i ponudio je da radi umjesto mrtvih robova. Zauzvrat je tražio kao platu da se napije Suttungurove medovine.

Baugi je odgovorio da on nema nikakve kontrole nad medovinom, jer je Suttungur insistirao da je zadrži samo za sebe, ali se složio da pođe sa Bloverkerom (Odinom) da je proba dobiti. Odin završava zadatke devet robova preko ljeta i kada je zima došla on je zatražio obečanu platu. Odputovali su do Suttungurovog doma i kada je Baugi rekao svome bratu o dogovoru Suttungur je odbio da podjeli ni kap svoje voljene medovine. Bolverker je predložio Baugiju da bi mogli dobiti medovinu prevarom i ovaj se složio.

Odin je napravio bušilicu zvanu Rati i rekao Baugiju da probuši kroz kamen koji mu smeta da dođe do medovine, kada je rupa bila izbušena, Odin se pretvara u zmiju i prolazi kroz rupu. Baugi, vjerujući da je prevaren gura bušilicu u rupu za Odinom ali promaši.

Odin je nastavio do mjesta gdje je Gunnlod čuvala medovinu i spavao je sa njom tri noći nakon čega je ona pristala da mu da tri gutljaja tog dragocjenog pića. Odin je svu medovinu popio sa tri masivna gutljaja i pretvorio se u orla da bježi nazad u Asgard. Odin sada daje Suttungurovu medovinu zvanu "Medovina Poezije" Aesirima, Valkyrijama za oživljavanje mrtvih heroja na njihovom dolasku i svima koji imaju sposobnost da komponuju.

## Također pogledajte
Mitologija

Kategorija:Nordijska mitologija
Heimdall

[mini|300px|Heimdall vraća [Brisingamen Freyi]]
**Heimdall** je jedan od bogova u Nordijskoj mitologiji 

## Osobine 
Heimdall je čuvar bogova koji će zapuhati u rog Gjallarhorn ako se opasnost pridruži Asgardu. Njegova čula su tako razvijena da može čuti kako trava raste i vidjeti do druge strane svijeta. San mu uopšte nije potreban.

On je sin devet različitih majki i zovu ga Bijeli Bog. Njegov dvor se zvao Himinbjorg (Nebeska Planina), a njegov konj Gulltoppr (Zlatni-vrh).

## Opisi 
Heimdallova sudbina je da bude zadnji koji će umrijeti na Ragnaroku. On i Loki će se međusobno ubiti.

Izgubljena Heimdallargaldra je možda sadržavala sljedeću avanturu koja se spominje i u pjesmi Husdrapa, Ulfra Uggasona od koje ostaju samo neki djelovi:

Jednom se Freya probudila i otkrila da joj je neko ukrao Brisingamen. Heimdall joj je pomogao da traži lopova i svremenom ga je i našao. Lopov je bio Loki, bog prevare, oni su se borili i Heimdall je pobjedio i vratio Brisingamen Freyi.

Kategorija:Nordijska mitologija
Crkva svetog Vasilija Ostroškog (Istočno Sarajevo)

mini|desno|250px|Crkva "Sv. Vasilije Ostroški"
**Crkva Svetoga Vasilija Ostroškog** je jedna od mnogobrojnih pravoslavnih crkvi u Bosni i Hercegovini i pripada Mitropoliji dabrobosanskoj

Nalazi se u općini Istočna Ilidža, tačnije na Dobrinji. Njena gradnja je započela u oktobru 1990. godine. Do 1992. godine završeni su zidarski radovi i krov je pokriven bakarnim limom. Izbijanjem rata u Bosni i Hercegovini, crkva se našla uz liniju razgraničenja i pretrpjela je znatna oštećenja. Nakon rata, nastavljeni su radovi na uređenju crkve i isti su završeni 1998. godine. Crkvu je osvetio Mitropolit dabrobosanski Nikolaj 30. septembra 2001. godine.

Višegodišnje zakišnjavanje (1992. – 1996) zidova i simsova uslovilo je da se na postavljenoj fasadi pojave oštećenja. To je bio razlog da se toku 2015. godine pristupi obnovi fasade i izmjeni lima na pojedinim dijelovima simsa. Izmjenjena je boja fasade, pa vanjski izgled hrama nije isti kao u vremenu do tada.

Inventar hrama (ikonostas, Hristova grobnica, pjevnice, postolja za cjelivajuće ikone, vladičanski tron...) izrađeni su u duborezu od hrastovog drveta. Ikone su urađene u manastiru Sv. Prohora Pčinjskog.

Početkom marta 1996. god. crkva u Dobrinji postaje jedino bogoslužbeno mjesto u ovom dijelu Istočnog Sarajeva. Narednih godina grade se hramovi u Vojkovićima (Sv. Petra Dabrobosanskog), Miljevićima (Sv. vlmč Georgija), Kasindolu (S. Varnave Ispovjednika), Tilavi (Prep. Angeline), Kotorcu - Kula (Nerukotvorenog lika Spasiteljevog). Danas se služi u svim navedenim hramovima, Hram Sv vlmč Georgija u Miljevićima je specifičan po tome što ima tri oltara. On je u potpunosti završen tj. izvršeni su radovi na freskopisanju svodova i zidova, a radove su izvodili ikonopisci, protomajstor Dragomir Marunić, Nemanja Marunić i Dragan Stanković.

## Reference 
## Vanjski linkovi 
* http://www.svetivasilije-is.org/(http://www.crkva-dobrinja.org/) 
* http://www.visitmycountry.net/bosnia_herzegovina/bh/index.php/kultura/vjerski-objekti/51-kultura/vjerski-objekti/pravoslavni/523-istocno-sarajevo-crkva-sv-velikomucenika-georgija 

Kategorija:Crkve u Istočnom Sarajevu
I
Loki

mini|Loki s ribarskom mrežom (prema Reginsmálu) kako je prikazano na islandskom rukopisu iz 18. stoljeća (SÁM 66)

**Loki** je mitsko stvorenje prevare u Nordijskoj mitologiji, sin divova Farbatija i Laufey. On se slobodno druži sa bogovima dugo vremena, čak i postaje Odinov brat po krvi. Uprkos mnogim istraživanjima lik Lokija ostaje nejasan; nepostoje tragovi njegovog kulta, i njegovo ime se ne spominje u geografskim pojmovima. U mitološkim pojmovima Loki je bog prevare i baksuzluka, u rijetkim slučajevima se pominje i kao bog vatre. Neki izvori ga pogrešno svrstavaju među Aesire zbog njegovih bliskih odnosa sa Odinom. On je poznat kao div i stoga je neprijatelj nordijskim bogovima i čak ih je nekoliko ubio.

## Reference 
## Vanjski linkovi 
Kategorija:Nordijska mitologija
Departman

**Departman** je geografsko područje centralizirane države, koje funkcioniše kao upravna jedinica obično na provincijskom nivou. Ovo područje u nekim zemljama ima, a u nekim nema, upravno tijelo.

## Departmani u svijetu 
* Departmani Argentine
* Departmani Benina
* Departmani Bolivije
* Departmani Kameruna
* Departmani Kolumbije
* Departmani varšavske grofovije
* Departmani El Salvadora
* Departmani Francuske
* Departmani Gvatemale
* Departmani Haitija
* Departmani Hondurasa
* Departmani Nikaragve
* Departmani Nigera
* Departmani Perua
* Departmani Paragvaja
* Departmani Urugvaja


Kategorija:Vrste administrativnih jedinica
Kategorija:Geografska terminologija
Amiga 1000

mini|Amiga 1000
mini|Amiga 1000
**Amiga 1000** je prvi 16-bitni računar kompanije Commodore.

Pušten u prodaju tokom 1985. godine, ovaj prvi model kraj proizvodnje doživljava već 1987. godine. Procesor koji pokreće ovaj računar je Motorola 68000. Samo 256 KB RAM memorije s praktički nepostojećim ROM-om koji se morao učitavati s diskete rezultiralo je minimalnom količinom slobodne memorije za pokretanje programa. Kao i sva buduća računala marke Amiga u originalnom pakiranju dolazi s tastaturom, floppy disk jedinicom i mišem.

Tehnologiju prvi put korištenu kod ovog računara Commodore će koristiti za pravljenje dva nova modela Amige. Prvi će biti Amiga 500, model za masovnu upotrebu, a drugi, Amiga 2000, postaje pravi nasljednik ovog računala pošto od njega preuzima najveći dio matične ploče.

## Reference 
Kategorija:Računari
Centre (Haiti)

mini|desno|300px|Lokacija departmana Centre u Haitiju
**Centre** je jedan od deset departmana Haitija, uz granicu sa Dominikanskom Republikom. Površine je 3.675&nbsp;km2, s 564.200 stanovnika (2002. godine). Na istoku graniči sa Dominikanskom Republikom. Podijeljen je na četiri arrondissementa: Cerca la Source, Hinche, Lascahobas i Mirebalais. Glavni grad Hinche. Ostala naselja su: Abeille, Abricot, Au Large, Aumond, Bajaux, Baltazar, Baptiste, Baron, Basse Thomonde, Bassin Visite, Boulaille Boeuf, Bouli, Calebassier, Cayahande, Cerca Carvajal, Denizard, Lascahobas, Mirebalais i Thomassique.

## Reference 
## Vanjski linkovi 
* http://www.openstreetmap.org/?lat=18.99&lon=-71.99&zoom=8&layers=M

Kategorija:Departmani Haitija
La Paz

**La Paz, Chuqi Yapu** (puno ime **Nuestra Señora de La Paz**) je administrativna prijestolnica Bolivije i glavni grad istoimene pokrajine La Paz. Poslije Santa Cruz de la Sierra, drugi je grad po broju stanovnika u Boliviji. 50% stanovništva čine Indijanci. Leži u dolini rijeke Rio de la Paz, na visini od 3.658 m (ubraja se među najviše gradove na svijetu). Uz staru gradsku jezgru s kulturno-historijskim spomenicima iz 16. i 18. vijeka, izgrađene su moderne stambene, trgovačke i industrijske četvrti. La Paz je i staro kulturno središte: ističe se *Universidad Mayor de San Andres* osnovan 1548. godine. Istaknuta je proizvodnja papira, tekstila, pokućstva, plastičnih masa, lijekova, prerada kože i duhana. U neposrednoj blizini La Paza nalaze se ruševine staro-peruanskog grada Tiahuanaco (na jezeru Titicaca) i ljetovališni centar *Copacabana*.

Kategorija:Gradovi u Boliviji
Kategorija:Glavni gradovi južnoameričkih država
Titicaca

Jezero **Titicaca** (šp. *Lago Titicaca*), na 3.821 m nadmorske visine, najviše je jezero na svijetu na kojem je moguća komercijalna plovidba. S površinom od oko 8.300&nbsp;km2 (širine 65&nbsp;km i dužine oko 194&nbsp;km), Titicaca je najveće slatkovodno jezero u Južnoj Americi. Nalazi se na granici Perua i Bolivije. Jezero Maracaibo u Venecueli, s djelimično slanom vodom, veće je, i ima oko 13.000&nbsp;km2, ali ga neki svrstavaju u more jer je inače povezano s okeanom.
mini|Obala jezera

Smješteno visoko u Andama na granici Perua i Bolivije, Titicaca ima prosječnu dubinu između 140 i 180 metara, a maksimalna dubina je 280 metara. Zapadni dio jezera pripada regiji Perua, dok je istočna strana u područja La Paz u Boliviji.

Više od 25 rijeka utječe u Titicacu, u kojem se nalazi i 41 ostrvo - od kojih su neka gusto naseljena.

Titicaca je poznato i po stanovništvu, indijancima Uru, koji žive na 9 vještačkih ostrva Uros, načinjenih od plutajuće trske. Ova ostrva postala su glavna turistička atrakcija Perua, pa ekskurzije iz grada Puna na obali jezera dolaze u posjetu. Još jedna turistička atrakcija jest ostrvo Taquile sa drugom domorodačkom zajednicom. Njegovi stanovnici poznati su po rukom tkanim tekstilnim proizvodima, koji spadaju među najkvalitetnije zanatske proizvode Perua.
mini|200px|lijevo|Položaj jezera
Titicaca vodu dobija od kiša i topljenja ledenjaka na planinama iznad Altiplana. Ovu vodu odvodi rijeka Desaguadero, koja teče na jug kroz Boliviju u jezero Poopó; međutim, to nadoknađuje manje od 5% gubitaka, sve ostalo gubi se velikim isparavanjem kao rezultat snažnih vjetrova i jakog sunca na toj nadmorskoj visini.

Porijeklo imena Titicaca nepoznato je. Prevodi se kao *"Kamena puma"*, zato što oblikom podsjeća na pumu koja lovi zeca, kombinirajući riječi lokalnih jezika Kečua i Aymara, ili kao *"Litica vođe"*. Među lokalnim stanovništvom postoji nekoliko različitih imena.

Četvrtina jezera na jugu odvojena je od glavnog dijela Tikinskim tjesnacem, pa zato Bolivijci taj manji dio zovu jezero Lago Huiñaymarca (*Wiñay Marka*), a veliki jezero Chucuito (*Lago Chucuito*). Peruanci i manji i veći dio zovu Malo jezero i Veliko jezero (Lago Pequeño i Lago Grande).

## Reference 
## Vanjski linkovi 
* Lake Titicaca – The Highest Navigable Lake in the World
* Bolivian Navy and Naval Ensign
* Management issues in the Lake Titicaca and Lake Poopo system: Importance of developing a water budget
* Peru Cultural Society – Lake Titicaca History

Kategorija:Jezera u Boliviji
Kategorija:Jezera u Peruu
Tiahuanaco

mini|350px|desno|Kalasaya
**Tiahuanaco** /*O značenju imena još se vodi rasprava. U novije vrijeme često se navodi pod engleskim oblikom Tiwanaku. Prema mišljenju profesora Alan L. Kolata izvorni naziv je bio Taypikhala, (“kamen u središtu”)*/ je prastari indijanski grad u bolivijskim Andama iz vremena prije Inka, lociran na bolivijskim visoravnima u južnom dijelu bazena jezera Titicaca. Tiahuanaco je u početku sagrađen kao jedan od brojnih gradova sa malim hramovima. Ti gradovi, koji su ovisili o stadima, lovu, ribolovu i nešto poljoprivrede, dijelili su kontrolu nad regijom do otprilike 400 godine.

U to vrijeme grad je počeo preuzimati kontrolu i uključivati ostale gradove u čvrsto kontroliranu jezgru regije koja je kasnije postala carstvo Tiwanaku. Tokom slijedećih nekoliko stotina godina, Tiahuanaco je imao snažan utjecaj na južne i srednje Ande kroz mješavinu strategije kolonizacije,neizravne kontrole i trgovačkih veza koje su se protezale od zapadne obale do istočnih džungli današnje Bolivije, Čilea i Perua.

Jezgra drevnoga grada sastoji se od niza ogromnih monumentalnih skulptura. Najveća je piramida Akapana, kamenom obložen terasasti humak dugačak oko 200 m i visok 17 m, koji sadrži središnje tzv. potonulo dvorište. Ostale velike konstrukcije uključuju Kalasayu, ogromnu povišenu platformu dugačku 130 m, te stepenasti humak koji svojim oblikom podsijeća na slovo T poznat kao Pumapunku. Najpoznatiji spomenici su možda Vrata Sunca i Mjeseca, na kojima su detaljni reljefi važnih božanstava. S arhitekturom kamenih blokova i sofisticiranim načelom Tiwanaku je imao jasan utjecaj na razvoj kasnije arhitekture Inka.

Kategorija:Kultura Amerikâ
Kategorija:Svjetska baština u Boliviji
Kategorija:Arheološki lokaliteti u Boliviji
Kirchhoffovi zakoni

**Kirchhoffovi zakoni** su fizikalni zakoni koje je otkrio njemački naučnik Gustav Kirchhoff.

* Kirchhoffovi zakoni strujnog kola
* Kirchhoffov zakon toplotnog zračenja
* Kirchhoffove jednačine u dinamici fluida
* Kirchhoffovi zakoni spektroskopije
* Kirchhoffov zakon termohemije
Gustav Kirchhoff

** Gustav Robert Kirchhoff** ( Königsberg, 12. mart 1824. – 17. oktobar 1887. godine) je njemački fizičar i hemičar koji je svojim radom jako doprinio osnovnom razumijevanju strujnog kola, spektroskopije i emisije radijacije crnih tijela sa zagrijavanim objektima. Pojam radijacija „crnog tijela“ skovao je 1862. godine, a dva seta nezavisnih koncepata o zakonima strujnog kola i termalne emisije nazvani su „Kirchhoffovi zakoni“ u njegovu čast.

Kirchhoff je rođen u Königsbergu, Istočna Pruska (danas Kalinjingrad), kao sin Friedrich Kirchhoffa, advokata i Johanne Henriette Wittke. Kirchhof je 1847. godine diplomirao na Königsbergškom univerzitetu i oženio se Clarom Richelot, kćerkom njegovog profesora matematike Friedricha Richelota. Iste godine preselili su se u Berlin, gdje su bili dok Gustav Kirchhoff nije dobio mjesto profesora u Breslau (danas Wrocław).

Kirchhoff je svoje zakone o strujnom kolu, koji su danas svudašnji u električnom inženjeringu, formulirao 1845. godine dok je još bio student. Svoje zakone o termalnoj radijaciji izložio je 1859. godine, a dokazao ih je 1861. U Breslauu je na spektroskopiji radio s Robertom Bunsenom, a bio je i suotkrivač elemenata cezija i rubidijuma 1861. dok je proučavao hemijsku kompoziciju Sunca preko njegovog spektralnog potpisa.

Rumfordovu medalju dobio je 1862. za istraživanje fiksiranih linija Sunčevog spektra i inverzije svijetlih linija u spektru umjetne svjetlosti.

Veoma je doprinio području spektroskopije tako što je formalizirao tri zakona koja upisuju spektralnu kompoziciju svjetla koje emitiraju užareni objekti, nadograđujući se na otkrićima Altera i Ångströma (vidi: spektralna analiza).

## Također pogledajte 
* Kirchhoffov zakon o naponu
* Kirchhoffovi zakoni o strujnom krugu
* Spektralna analiza
* Kirchhoffovi zakoni

## Vanjski linkovi 
* Short biography

Kategorija:Njemački fizičari
Kategorija:Njemački hemičari
Kategorija:Inozemni članovi Kraljevskog društva
Kategorija:Otkrivači hemijskih elemenata
Kategorija:Biografije, Kalinjingrad
Kategorija:Rođeni 1824.
Kategorija:Umrli 1887.
Käthe Kollwitz

**Käthe Kollwitz** (Königsberg, današnji Kalinjingrad (Rusija) 8. juli 1867. - Moritzburg pokraj Dresdena, 22. april 1945. godine) je bila njemačka grafičarka i slikarica.

## Stil 
Obrađujući teme iz života velegradskog proletarijata stvorila je u crtežu i grafici vlastiti izraz s elementima ekspresionizma. Djelo joj je prožeto progresivnim političkim tendencijama angažovane umjetnosti. Radila je i kao kiparica. Za vrijeme nacizma bio joj je zabranjen rad i izlaganje.

## Djela 
* "Ustanak tkalaca",
* "Mrtvo dijete",
* "Gladna djeca",
* "Čekanje".

Kategorija:Njemački slikari
Kategorija:Biografije, Kalinjingrad
Kategorija:Rođeni 1867.
Kategorija:Umrli 1945.
Brandenburška vrata

mini|desno|300px|Brandenburška vrata
**Brandenburška vrata** () jesu trijumfalna vrata, simbol njemačkog glavnog grada Berlina.

Smještena su na Pariskom trgu i jedina su preostala vrata od vrata izgrađenih kao ulaz u Berlin. Sjeverno od vrata je Reichstag, a južno stoji Memorijalni centar Evrope posvećen ubijenim Jevrejima. Vrata su spojena s monumentalno obnovljenom ulicom Unter den Linden, koja vodi do kraljevske rezidencije. Naredbu da se izgrade vrata izdao je pruski kralj Friedrich Wilhelm II, a gradio ih je Karl Gotthard Langhans između 1788. i 1791.

Sastoje se od 12 grčkih stubova izrađenih u dorskom stilu, po šest na obje strane.
Ovakva konstrukcija dozvoljava saobraćanje automobila kroz pet prolaza, dok su pješaci ograničeni na samo dva. Na vratima stoji kvadrija, koju čine bogovi mira, koji voze kočiju sa četiri konja. Vrata su visoka 26 m, široka 65,5 m i duboka 11 m.

Pravljena su po uzoru na atinska vrata Propileu na Akropolisu. Berlin je poznat po svojoj klasičnoj arhitekturi. Brandenburška vrata su prva neoklasicistička građevina.

Kategorija:Berlin
Kategorija:Građevine i strukture u Njemačkoj
Njemački tenkovi u Drugom svjetskom ratu

**Njemački tenkovi** u vrijeme Trećeg Reicha.

Tokom Drugog svjetskog rata njemačke oružane snage koristile su 9 različitih tipova tenkova. Gledajući od Panzera I nadalje svaki novi model je postajao sve teži i teži, tako da se posljednji aktivno korišteni model imena Kraljevski tigar zbog svoje težine praktički nije mogao prevoziti preko mostova. Osnovni cilj Njemačkog glavnog štaba je bio proizvodnja što jačih tenkova kako bi se smanjili na minimum ljudski gubici. Međutim, u toj se želji zaboravilo na nadmoćnu neprijateljsku avijaciju koja ih je uništavala.

Njemački tenkovi su bili:
* Panzer I
* Panzer II
* Panzer 35
* Panzer 38
* Panzer III
* Panzer IV
* Panzer V Panter
* Panzer VI Tigar
* Panzer VIb Kraljevski tigar
* Panzer VIII Miš

Kategorija:Njemačka u Drugom svjetskom ratu
Kategorija:Industrija u Njemačkoj
Kategorija:Tenkovi
Panzer III

**Panzer III** je bio njemački tenk koji se nalazio u ratnoj upotrebi do kraja 1943. godine. Službeni naziv Panzer III bilo je Panzerkampfwagen III (PzKpfw III).

### Nastanak 
Na zahtjev generala Guderiana početkom 1934. godine izrađen je plan za nastanak novog tenka koji bi zamijenio Panzer I koji nije zadovoljavao u mogućim borbama s tadašnjim tenkovima drugih država. Nezadovoljavajuća brzina razvoja novog tenka dovodi do stvaranja Panzera II  koji treba u međuvremenu vršiti njegove dužnosti. Nakon te odluke o gradnji međugeneracijskog tenka, proizvodni i dizajnerski problemi su i dalje mučili Panzer III tako da ih je u trenutku izbijanja drugog svjetskog rata bilo proizvedeno samo stotinjak.

### Ratno djelovanje 
Prvo ratno djelovanje ovaj je tenk imao tokom Poljske kampanje iako su tada upotrebljavani samo njegovi testni primjerci. Njegovo zamišljeno djelovanje bilo je zajedno s tenkom Panzer IV koji bi imao protupješadijske dužnosti, za razliku od Panzera III koji bi bio zadužen za uništenje protivničkih tenkova. Već prvi ozbiljni pokus ovog tenka u pohodu na Francuskoj završava djelomičnim neuspjehom koji rezultira nadogradnjom njegovog nedovoljno jakog topa s promjera 37&nbsp;mm na onaj 50&nbsp;mm. Iako je sada ovaj tenk postao jači on se pokazao preslabim u u sukobu s T-34 nakon invazije Sovjetskog Saveza. Taj događaj postaje zvono za uzbunu koja rezultira stalnim zahtjevima za boljim i novijim tenkom. Nekoliko mjeseci nakon što novi tenk popularnog imena Tigar počinje izlaziti s proizvodnih traka 1943. godine dolazi do obustave korištenja Panzera III, a sve tvornice se prebacuju na proizvodnju njegove protutenkovske i protuartiljerijske verzije bez kupole imena Stug III.

Masovno je korišten na frontovima Francuske, Balkana, Sjeverne Afrike i Sovjetskog Saveza.

### Oprema 
Prvobitno je bilo zamišljeno da ovaj tenk uđe u proizvodnju s oklopom debelim 15&nbsp;mm i topom kalibra 50&nbsp;mm. Protivno željama mehaniziranog odjela Wehrmachta top je bio smanjen na 37&nbsp;mm, ali je kupola u koju može stati veći top ostala u proizvodnji tako da je kasnije on lako zamijenjen prema originalnom zahtjevu. Tokom borbi je bila uočena i slabost oklopa tako da je on do kraja proizvodnje bio stalno uvećavan dok nije dostigao debljinu od 50&nbsp;mm. Sveukupno je bilo proizvedeno nešto manje od 6000 primjeraka ovog tenka.

### Prenamjene 
Iz dizajna ovog tenka napravljeno je najmasovnije njemačko oklopno vozilo u doba drugog svjetskog rata. To je bio Stug III, proizveden u više od 10000 primjeraka. S druge strane Sovjetski Savez je od zarobljenih Panzera III i Stuga III napravio više od 1000 primjeraka svojeg oklopnog vozila imena Su-76i.

### Korištenje izvan Njemačke 
Manji broj ranih, slabijih verzija ovog tenka je prodano ili ustupljeno Sovjetskom Savezu, Mađarskoj, Rumunjskoj, Bugarskoj, Slovačkoj i Hrvatskoj. Poslije drugog svjetskog rata Panzer III ostao je u upotrebi na području Norveške.

## Reference 
## Vanjski linkovi 
Kategorija:Njemački tenkovi između dva svjetska rata
Kategorija:Njemački tenkovi u Drugom svjetskom ratu
Bali-beg Malkočević

**Bali-beg Malkočević** je imenovan Bosanskim sandžak-begom 1475. godine. Ne zna se tačno odakle je porijeklom, ali se smatra da je rodom iz Bosne. Istoričari ga puno miješaju sa Gazi Bali-begom Jahjapašićem koji je upravljao Bosnom od 1519-1521. godine. Bit će sigurno da je ovo slavni osmanski vojskovođa Gazi Bali-beg Malkoč-oglu, koji je imenovan Smederevskim sandžak-begom 1479. godine. U osmanskim hronikama, ovaj Gazi Bali-beg Malkoč-oglu se posebno pominje u vojnim pohodima za vrijeme sultan Bajazida II, a naročito se proslavio u akindžijskim upadima po Mađarskoj, Banatu i Slavoniji. 1477. godine Bali-beg je smijenjen sa pozicije Bosanskog sandžak-bega, a na njegovo mjesto je imenovan Skender-beg Mihaloglu.

Kategorija:Bosanski sandžak-begovi
Kategorija:Smederevski sandžak-begovi
Josif Brodski

**Josif Aleksandrovič Brodski** (ili Joseph Brodsky), na ruskom: Иосиф Александрович Бродский, ruski je književnik, dobitnik Nobelove nagrade za književnost 1987. godine. Rođen je u Lenjingradu (Sankt Petersburgu), 24. maja 1940. godine, a umro je u New Yorku 28. januara 1996). Sahranjen je na groblju ''l'Isola di San Michele* u Veneciji.

Potomak je jevrejske porodice iz nekadašnjeg Lenjingrada. Kao dijete je preživio Opsadu Lenjingrada. S 15 godina napušta školu i pokušava se upisati u školu za posade podmornica. Kad mu to ne polazi za rukom preuzima mnogo raznih poslova, od bolnice do fabrike. U isto vrijeme je samostalno učio engleski, te poljski kako bi mogao prevoditi djela svog omiljenog pisca Czesława Miłosza.

Brodski objavljuje prva svoja djela 1957. i dobija snažnu podršku od pjesnikinje Ane Ahmatove. Na zao glas došao je 1964, kada je u Sovjetskom Savezu osuđen za *društveni parazitizam* na pet godina prisilnog rada i upućen u logor u blizini Arhangelska zbog društvenog parazitizma. Njegova se krivnja sastojala u činjenici da nije htio pohađati nijednu školu, a nije se htio ni zaposliti.

Godine 1972. Brodski napušta Sovjetski Savez. Krenuo je na zapad i nakon kratkih stanica u Beču i Londonu se zaustavio u SAD-u, gdje je do posljednjih dana radio kao počasni član univerziteta Yale. godine 1979. postao je član Američke akademije nauka i umjetnosti (American Academy and Institute of Arts and Letters). Američko državljanstvo dobio je 1980. godine.

Brodski je 1992. godine u New York Timesu objavio *Bosansku pjesmu'' (Bosnia Tune)

Kategorija:Rođeni 1940.
Kategorija:Umrli 1996.

Kategorija:Ruski pisci
Kategorija:Dobitnici Nobelove nagrade za književnost
Kategorija:Sovjetski pisci
Kategorija:Biografije, Sankt Peterburg
Gazi Mehmed-beg Mihajlović

**Gazi Mehmed-beg Mihajlović** se kao namjesnik Bosne pojavljuje 1517. godine, gdje će ostati sve do 1519. godine, kada ga bude naslijedio Bali-beg Jahjapašić. Po Sarajevskom izvještaju on se izričito preziva Mihajlović, dok ga u Carigradskom izvještaju nema. Neki historičari čak tvrde da je on potomak poznatog osmanlijsko-plemićkog roda Mihaloglu, dok historičar Fra Antun Knežević za njega tvrdi da se prvobitno zvao Mihajlo Konstantinov Ostrovički, prije nego što je primio islam. Za njega, Fra Antun Knežević dalje navodi, da je bio hrabar vojnik i veliki turski oficir, te kao takav, dobro je poznavao način turskog vojevanja i da je dobio počasni naslov gazi-junak. Bio je tako lukav da je uvijek krio svoje pravo ime, prezime i mjesto iz koga je. Dok je bio sandžak-beg Bosanski, 1518. godine poslao je vojsku na tvrđavu Jajce. Iako je svu okolinu oplijenio, nije uspio da tvrđavu zauzme.

## Reference 
*Vedad Bišćević: "Bosanski namjesnici Osmanskog doba (1463-1878)" Sarajevo, mart 2006

Kategorija:Bosna i Hercegovina u Osmanskom Carstvu
Gazi Hasan-paša

**Gazi Hasan-beg**, je imenovan bosanskim sandžak-begom 17.04.1516. godine, gdje je tu dužnost obavljao do 1517. godine, kada je na njegovo mjesto imenovan Gazi Mehmed-beg Mihalzade. U junu 1525. godine Gazi Hasan-beg će ponovo biti imenovan bosanskim sandžak-begom, gdje će opet biti smijenjen u januaru 1526. godine. Smatra se da je porijeklom Hercegovac, a neki istoričari čak tvrde da je bio sin Davud-paše. Dugo je putovao po Misiru, Jemenu i drugim pokrajinama Osmanskog carstva i izvježbao se u viteškoj umjetnosti. Mnogo je ratovao, te je dobio i časni naziv gazi-junak. Hvale ga kao hrabra i iskrena viteza. Dok je bio dva puta bosanski sandžak-beg, ništa se nije bitno dešavalo. Pretpostavlja se da je umro 1533. godine.

## Reference 
*Vedad Bišćević: "Bosanski namjesnici Osmanskog doba (1463-1878)" Sarajevo Mart 2006

Kategorija:Bosanski sandžak-begovi
Dagr

[mini|desno|200px|Dag jaše [Skinfaxija, Peter Nicolai Arbo, 19. vijek.]]

**Dag** (staronordijski Dagr) ili Dan je bog iz nordijske mitologije. Sin je boga Dellingra i Nótt.

Odin je uzeo Daga i majku mu Nótt i postavio ih na nebo kuda se i danas voze okolo zemlje svakoga dana i svake noći. Dag jaše konja Skinfaxija ili Sjajogrivog koji svojom sjajnom grivom obasjava nebo i zemlju. Nótt jaše konja koji se zove Hrimfaxi što znači Mrazogrivi.
## Literatura 
* Byock, Jesse (prevod) (2006). The Prose Edda. Penguin Classics. 
* Faulkes, Anthony (prevod) (1995). Edda. Everyman. 
* Larrington, Carolyne (prevod) (1999). The Poetic Edda. Oxford World's Classics. 
* Haukur Thorgeirsson (2008). "Hinn fagri foldar son" as published in Gripla XIX, pages 159—168. Árni Magnússon Institute for Icelandic Studies.
* Lindow, John (2001). Norse Mythology: A Guide to the Gods, Heroes, Rituals, and Beliefs. Oxford University Press. 
* Simek, Rudolf (2007) translated by Angela Hall. Dictionary of Northern Mythology. D.S. Brewer. 
* Thorpe, Benjamin (prevod) (1866). Edda Sæmundar Hinns Frôða: The Edda of Sæmund the Learned. Part I. London: Trübner & Co.
* Thorpe, Benjamin (prevod) (1907). The Elder Edda of Saemund Sigfusson. Norrœna Society.

## Reference 
## Literatura i vanjski linkovi 
* Byock, Jesse (Trans.) (2006). *The Prose Edda*. Penguin Classics. 
* Faulkes, Anthony (Trans.) (1995). *Edda*. Everyman. 
* Larrington, Carolyne (Trans.) (1999). *The Poetic Edda*. Oxford World's Classics. 
* Haukur Thorgeirsson (2008). "Hinn fagri foldar son" as published in *Gripla XIX*, pages 159–168. Árni Magnússon Institute for Icelandic Studies.
* Lindow, John (2001). *Norse Mythology: A Guide to the Gods, Heroes, Rituals, and Beliefs*. Oxford University Press. 
* Simek, Rudolf (2007) translated by Angela Hall. *Dictionary of Northern Mythology*. D.S. Brewer. 
* Thorpe, Benjamin (Trans.) (1866). *Edda Sæmundar Hinns Frôða: The Edda of Sæmund the Learned.* Part I. London: Trübner & Co.
* Thorpe, Benjamin (Trans.) (1907). *The Elder Edda of Saemund Sigfusson*. Norrœna Society.

Kategorija:Nordijska mitologija
Automat (oružje)

250px|desno|mini|Thompson, automat koji je postao slavan zahvaljujući gangsterskim filmovima

**Automat** je naziv koji se koristi za automatsko oružje za uništavanje neprijateljske sile i neposrednu samoodbranu koje koristi pištoljsku municiju. Iako se ponekad naziva **strojnicom** ili **mašinskom puškom** u pravilu ima slabiji domet od puške i mitraljeza, ali to nadoknađuje time što je lakši za nošenje.

Razvio se u prvom svjetskom ratu, kada se stekla potreba za oružjem koje bi pojedinačni vojnik - pješadinac mogao koristiti u neprijateljskim rovovima. Veliku popularnost je stekao u drugom svjetskom ratu, pri čemu se pokazao kao vrlo dobro oružje za ulične borbe.

Danas ga uglavnom koristi policija, a u vojsci specijalne snage te piloti, tenkisti i drugi pripadnici oružanih snaga kojima su jurišne puške preglomazne.

## Slavni automati 
*Thompson / "Tommy Gun", .45 ACP
*IMI Uzi, 9 mm Luger
*HK MP5, 9&nbsp;mm Luger, 10 mm Auto and .40 S&W
*HK MP7, 4.6 x 30 mm
*Skorpion, 7.65 mm Browning
*MAC-10, .45 ACP
*Beretta M12, 9&nbsp;mm Luger
*FN P90, 5.7 x 28 mm
*M3 Grease Gun, .45 ACP
*Sten, 9&nbsp;mm Luger
*PPSh-41, 7.62 mm Tokarev
*PPS-42, 7.62 mm Tokarev
*MP40, 9&nbsp;mm Luger
*Glauberyt, 9&nbsp;mm Luger
*Owen Gun, 9&nbsp;mm Luger 
*CZ Model 25, 9&nbsp;mm Luger 
*Suomi Model 31, 9 x 19&nbsp;mm

## Reference 
## Vanjski linkovi 
Kategorija:Oružje
Pištolj

**Pištolj** je naziv za streljačko oružje koje se koristi jednom rukom, i najčešće služi za neposrednu samoodbranu, a rjeđe za uništenje neprijateljske žive sile. Koristi se za vojne, policijske i civilne potrebe.

## Tipovi pištolja 
Pištolji se dijele na:

* pištolje s jednostrukim (SA- single action) okidanjem
* pištolje s jednostrukim i dvostrukim (SA/DA- single action/double action) okidanjem
* pištolje sa samo dvostrukim (DAO- double action only) okidanjem

## Također pogledajte 
* Walther P38
## Vanjski linkovi
*Jugoslavenski pištolj 7,65 mm Ruby - VTZ 1933 (Oružje Online, Branko Bogdanović, 2021) 
*Jugoslavenski pištolj "Vojno-Državni" pištolj 9 mm Browning M1910/22 (Oružje Online, Branko Bogdanović, 2018) 
*Policijski pištolji Kraljevine Jugoslavije (Oružje Online, Uroš Bogdanović, 2021) 
* Jugoslavenski "tetejac" - priča o "Zastavinom" pištolju M57 (Oružje Online, Branko Bogdanović, 2018)
* Pištolji Zastava oružja CZ 99 - EZ 40 (Oružje Online, Branko Bogdanović, 2021)
*Signalni pištolji (Oružje Online, Branko Bogdanović, 2018) 

Kategorija:Oružje
Atlatl Cauac

**Atlatl Cauac** bio je mezoamerička osoba iz ranog klasičnog perioda identifikovana u majanskim spisima i ikonografiji kao vladar teotihuacanskog carstva na vrhuncu njegove moći u 4. i 5. vijeku. Tokom tog perioda došlo je do velikog širenja teotihuakanskog carstva kulminirajući osvajanjem rivalskog Tikala 378. n. e.

## Biografija 
Atlatl Cauac zasjeo je na prijestolje 4. maja 374. te vladao vrlo dugo, sve do svoje smrti 9. juna 439.
Budući da nema poznatih teotihuakanskih zapisa, poznat nam je iz spisa naroda Maja. Tokom njegove vladavine teotihuakanska vojska pokorila je većinu središnjeg majanskog područja i njihovih gradova. Njegov vojskovođa Siyah K'ak' osvojio je Peten. Nakon što je osvojen Tikal, car Teotihuacana je za mjesnog vladara postavio svojeg sina Nun Yax Ayina, a vladajući kralj Tikala, Jaguarova Šapa, bio je ubijen. Siyah K'ak' je postavljen kao vladar susjednog grada Uaxactuna.

Kasniji vladari Maja čak i nakon pet naraštaja na svojim građevinama isticali da su nasljednici Atlatla Cauaca. Brojni su gradovi koristili ornamente i ukrase u gradnji koji ukazuju na jaki utjecaj koji je Teotihuacan ostavio za sobom. Osim u Tikalu i Uaxactunu, Atlatl Cauac spomenut je i u drugim majanskim gradovima, kao što su Yaxchilan i Toninu.

## Reference 
Kategorija:Kultura Amerikâ
Kategorija:Vladari
Streljačko oružje

**Streljačko naoružanje** je izraz koji se koristi za vrste i tipove vatrenog oružja kojim se služi pješadija u svrhu neutralizacije neprijateljske žive sile, odnosno neposredne odbrane.

Među najčešće tipove streljačkog naoružanja spada:

* puška, pri čemu se danas kao standard koristi jurišna puška, odnosno snajperska puška za specijalne zadatke.
* pištolj
* revolver
* mitraljez.

Pored toga se kao streljačko naoružanje smatra i automat, mada se njime češće koriste policijske nego vojne snage.

Avionski, brodski i velikokalibarski tipovi protivavionskih mitraljeza ne spadaju u streljačko naoružanje.

## Također pogledajte 
* Vatreno oružje

Kategorija:Oružje
Nož

[desno|mini|360px|Tradicionalni [Finska|finski puukko nož]]

**Nož** je ručni alat s oštricom koja služi za rezanje. Nož se obično sastoji od oštrice pričvršćene o dršku. Oštrica noža je najčešće zašiljena, a nož može imati i dvije oštrice. Noževi su se koristili kao alat i oružje od kamenog doba, odnosno prvih početaka čovječanstva. Stručnjaci smatraju da je nož jedno od prvih oruđa koje je čovjek razvio kako bi mogao preživjeti u prirodi.

Prvi noževi su bili od kremena ili neke druge vrste kamena, ponekad s drškom. Kasnije su se s napretkom metalurgije razvile oštrice od bronze, željeza i čelika. Dok su se materijali mijenjali, oblik noža ostao je uglavnom isti.

Zajedno s viljuškom i kašikom, nož je u zapadnom svijetu od srednjeg vijeka dio standardnog pribora za jelo. Danas se noževi za jelo uglavnom ne oštre, a za pripremanje jela se koriste posebni kuhinjski noževi. Na Zapadu su se razvili i posebni džepni noževi za višestruke svrhe. Nož kao oružje je s vremenom izgubio na važnosti, ali je ostao univerzalan alat.

## Također pogledajte 
* Bodež
## Vanjski linkovi
* Vojni nož (Televizija Zvijezda - Zvanični YouTube kanal) 
*Japanska porodica kovača izrađuje kuhinjske noževe 226 godina: Proces izrade noža šef kuhinje (Proces X - Zvanični YouTube kanal) 
*Zašto su japanski kuhinjski noževi toliko skupi? (Business Insider - Zvanični YouTube kanal) 
*Korejski kovač izrađuje kuhinjske noževe - dimiskije: Proces izrade noža (King proces - Zvanični YouTube kanal) 
*Osnovne veštine rada s kuhinjskim nožem (Kulinarstvo Kroger 411 - Zvanični YouTube kanal) 
*Japanska tehnika oštrenje noža 
*Najbolji i najgori način oštrenja i pranja noževa (Epicurious - Zvanični YouTube kanal)

Nož
Nož
Kategorija:Noževi
Bojna sjekira

thumb|150px|Bojna sjekira
**Bojna sjekira** je naziv za svaku sjekiru koja je izrađena kao oružje. Smatra se jednim od najstarijih vrsta oružja u historiji. Kroz cijelu ljudsku historiju, svakodnevni objekti su pod pritiskom nužde služili kao oružje. Sjekire, s obzirom na svoju višestruku namjenu, nisu izuzetak. Pored sjekira posebno dizajniranih za borbu, bilo je i dosta borbenih sjekira koje su služile kao alat. Sjekire mogu biti pretvorene također u smrtonosne projektile. Sjekire su često jeftinije nego mačevi, pa samim tim i mnogo pristupačnije za nabavku.

Razlikuju se po materijalu od kojeg su izrađene, veličini, odnosno da li su predviđene za držanjem s jednom ili s dvije ruke. 

## Vanjski linkovi 
https://web.archive.org/web/20100310174601/http://www.britishmuseum.org/explore/highlights/highlight_objects/pe_mla/i/iron_axe-head_inlaid_with_silv.aspx

## Također pogledajte 
* Tomahavk

Kategorija:Oružje
Panzer I

**Panzer I** je bio njemački tenk koji se nalazio u ratnoj upotrebi do 1941. godine.

### Nastanak 
Još prije dolaska Hitlera na vlast u Njemačkoj tokom 1932. godine tamošnja vojska se odlučila na izgradnju svog prvog tenka što je bilo u suprotnosti s tadašnjim Versajskim ugovorom. Kako bi se prikrilo dizajniranje i početna proizvodnja ovog tenka on se u službenim dokumentima vodio kao poljoprivredno vozilo, to jest traktor.

Osnova dizajna ovog tenka je bio dizajna engleskog tenka MK IV koji se prestao proizvoditi 1935. godine.

### Ratno djelovanje 
Prva vojna upotreba ovog tenka zbila se tokom Španskog građanskog rata 1936. godine kada se on koristi u Francovoj vojsci. Već u tim ranim borbama pokazuje se kao nedovoljno jak protiv tadašnjih ruskih tenkova T-26 i BT-5. Iako se već tada pojavljuju njegovi ozbiljni nedostaci nemogućnost proizvodnje dovoljnog broja modernijih tenkova dovodi do situacije da je Panzer I. najbrojniji njemački tenk tokom invazije Poljske 1939. godine. Kako je neproporcionalno visok broj ovih tenkova tada uništen odlučeno je o zaustavljanju njegove proizvodnje. Bez obzira na to ovaj tenk je korišten i pri invaziji Norveške i Francuske sljedeće godine.

### Oprema 
Debljina oklopa Panzera I bila je samo 13 milimetara tako da nije zaustavljao ništa veće od hitaca iz običnih pješadijskih oružja. Kako je bio naoružan sa samo dva mitraljeza kalibra 7.92 mm nije imao šanse protiv bilo kojeg drugog oklopnog vozila. Težina mu je iznosila 6 tona, a brzina 40 km/h.

Dizajnerski nasljednik koji je trebao ispraviti greške ovog tenka bio je Panzer II.

## Reference 
## Vanjski linkovi 
Kategorija:Njemački tenkovi između dva svjetska rata
Kategorija:Njemački tenkovi u Drugom svjetskom ratu
Revolver

[mini|desno|[Colt - mornarički model 1851]]
[mini|[Smith i Vesson - ruski model no. 3 M1874. Jedan od korisnika S&W No. 3 M1874 bilo je Osmanlijsko Carstvo.]]
[mini|desno|Nagant M1894. Nagant 
model M1891 bio je službeni revolver u [Kraljevina Srbija|Kraljevini Srbiji krajem 19. i početkom 20. vijeka. U isto vrijeme, u Austro-Ugarskoj službeni revolver je bio Rast-Gasser M1898. Krajem 19. vijeka Srbija, Austro-Ugarska i Rusija su se prenaoružale modernijim revolverima manjeg kalibra.]] 

**Revolver** je naziv za vrstu brzometnog pištolja koje sadrži doboš s mecima koji se okreće zapinjanjem kokota ili povlačenjem okidača.
mini|desno|Prvi domaći revolver Zastava M83 u kalibru .357 magnum, odnosno .38 special. 
U pravilu je pouzdaniji za upotrebu i većeg dometa od standardnog poluatomatskog pištolja (iznimku čine *compact* verzije sa skraćenom cijevi za skriveno nošenje). Međutim, doboš ograničava broj metaka na 5-8, a i teže ga je puniti. Zbog vrlo velike pouzdanosti naspram pištolja, danas se u velikim kalibrima koristi za civilnu samoodbranu dok je prije Prvog svjetskog rata bio rasprostranjen u vojskama i policijskim jedinicama širom svijeta. Dolaskom pouzdanih i sigurnih pištolja, kao što su Colt 1911 ili danas Sig Sauer 236 i Glock 17, revolveri sve više gube na značaju, tako da su se skoro izgubili iz službene upotrebe.

Prvi moderni revolver je proizveo Samuel Colt 1835. godine, koji su kasnije usavršeni te stekli veliku popularnost u ratovima 19. vijeka.

## Također pogledajte 
* Rast-Gasser M1898
## Reference
## Vanjski linkovi 
*Colt u akciji na YouTube 
*Austrijski mornarički revolver .36 London Colt Navy 1851 (Oružje Online, Branko Bogdanović, 2021) 
*Devisme - revolveri za kneza (Oružje Online, Branko Bogdanović, 2021) 
*Revolveri sistema Javelle (Oružje Online, Momir Vukčović, 2021) 
*Carski Pištolji - Colt u Rusiji (Oružje Online, Branko Bogdanović, 2021) 
*Srpski revolver 11 mm Frankot M1871 (Oružje Online, Branko Bogdanović, 2019)
*Revolveri Smith-Wesson u Crnoj Gori (Oružje Online, Branko Bogdanović, 2021) 
*Sedam zanimljivosti koje sigurno niste znali o obračunu kod OK Korala (Zvono, Marko Frančević, 26. novembar 2017) 
*Pucnji u Sabornoj crkvi (Oružje Online, Branko Bogdanović, 2021) 
*Legenda o `357 Magnumu (Oružje Online, Branko Bogdanović, 2021) 
*Britanski revolver Webley & Scott mk IV Cal. 380 British Service (Oružje Online, Slobodan Ilić, 2019) 
*S&W model 29 .44 Magnum Classic (Oružje Online, Boris Vojvodić, 2021) 
*Prvi domaći revolver (Oružje Online, Branko Bogdanović, 2019) 
* 

Kategorija:Oružje
Konjica

mini|250px|Švedska kraljevska konjica

**Konjica** je naziv za rod kopnene vojske kome je svrha obavljanje neposrednih zadataka, a koji se od pješadije razlikuje po tome što se njeni pripadnici manevriraju, odnosno borbene zadatke obavljaju jašući na konjima.

Iako su drevne kulture nakon pripitomljavanja konja relativno brzo prepoznale koristi njihove upotrebe u ratu, konjica u svom tradicionalnom obliku je razvijena tek u stepama Centralne Azije, gdje je savršeno odgovarala potrebama i mogućnostima tamošnjih nomadskih naroda. Konjicu su mnoge države uvele nešto kasnije, zamijenivši dotadašnje bojne dvokolice.

No, i tada je razvoj konjice dosta priječio cijeli niz tehničkih i logističkih problema, najčešće vezanih uz troškove uzgoja i obuke konja. Konjica se u Evropi razvila tek u Srednjem vijeku, s razvitkom tehnologije i uzgajanjem pasmina konja koje su bile pogodne za ratovanje. Tada je postala glavni rod vojske, čije je djelovanje često odlučivalo bitke i ratove. Pješadija je primat povratila tek u Novom vijeku uvođenjem novih taktika i vatrenog oružja. 

Konjica je zbog toga počela postepeno gubiti svoje neposredne borbene uloge, tako da se do sredine 19. vijeka počela koristiti uglavnom za izviđanje, tzv. mali rat ili gonjenje poraženog neprijatelja. Prvi svjetski rat je konačno ukazao na zastarjelost konjice u modernom dobu, s obzirom na njene ogromne logističke zahtjeve, skroz neopravdane u odnosu na njenu borbenu vrijednost. Iako se konjica koristila i u kasnijim sukobima, sve vojske su je postepeno ukinule i zamijenile motorizirane i oklopne jedinice, iako u pojedinim oblastima svijeta konjica još uvijek igra korisnu ulogu zbog nedostatka prometne infrastrukture.

Konjičke jedinice u vojskama danas igraju isključivo ceremonijalnu ulogu, dok ih policije koriste u svrhu suzbijanja većih nereda.

Kategorija:Konji
Kategorija:Vojska
Kopnena vojska

**Kopnena vojska** je naziv za vid oružanih snaga koji sačinjavaju jedinice specijalizirane za borbeno i drugo djelovanje na kopnu.

Uzimajući u obzir da mnoge države, s obzirom na svoj položaj i ekonomski razvoj, nemaju ili dugo vremena nisu imali ratnu mornaricu, a ratno zrakoplovstvo se relativno kasno razvilo kao posebni vid oružanih snaga, za kopnenu vojsku se često koristi izraz vojska kao sinonim za sve oružane snage.

Kopnena vojska se tradicionalno dijeli na rodove koji sačinjavaju:

* pješadija;
* konjica;
* artiljerija;
* inžinjerija;
* logistika itd.

## Također pogledajte 
* Rat
* Najamnik

## Reference 
## Vanjski linkovi 
Kategorija:Vojska
Ratna mornarica

**Ratna mornarica** je naziv za vid oružanih snaga koji namijenjen borbenim djelovanjima na moru i unutrašnjim vodama ili uz pomoć brodova ili drugih plovila.

Sastoji se od brodova i plovila, odnosno njenih posada, te niza pripadajućih instalacija i institucija na kopnu. Ponekad može sadržavati i jedinice obalne artiljerije, te vlastitu mornaričku avijaciju i mornaričku pješadiju.

Kao institucija se prvi put javlja u Mediteranu gdje će dugo vremena biti najrazvijenija. Kasnije će mnogim državama Zapadne Evrope upravo postojanje snažne ratne mornarice omogućiti sticanje dominacije nad ostatkom svijeta.

## Također pogledajte 
* Flota

Kategorija:Pomorstvo
Kategorija:Vojska